ສຫລ ເລີ່ມຍ້າຍ ລະບົບ ປ້ອງກັນ ລູກສອນໄຟ THAAD ເຂົ້າປະຈຳທີ່ຕັ້ງ ໃນ ເກົາຫຼີໃຕ້
ອົງປະກອບທຳອິດ ຂອງລະບົບຕໍ່ຕ້ານ ລູກສອນໄຟ ທີ່ຍິງມາໃນລະດັບສູງ ຫຼື THAAD ໄດ້ຖືກສົ່ງໄປ ເກົາຫຼີໃຕ້ ໃນຕົ້ນເດືອນມີນາ ທີ່ຜ່ານມາ.
ຖ່າມກາງຄວາມເຄັ່ງຕຶງທີ່ໄດ້ເພີ່ມຂຶ້ນ ກ່ຽວກັບ ໂຄງການລູກສອນໄຟ ແລະ ອາວຸດນິວ ເຄລຍ ຂອງ ເກົາຫຼີເໜືອ ນັ້ນ ກອງທັບ ສະຫະລັດ ໃນວັນພຸດມື້ນີ້ ໄດ້ເລີ່ມເຄື່ອນຍ້າຍ ບາງພາກສ່ວນຂອງລະບົບປ້ອງກັນລູກສອນໄຟ THAAD ເຂົ້າປະຈຳທີ່ຕັ້ງໃນ ເກົາຫຼີ ໃຕ້ ອີງຕາມຄຳຖະແຫຼງຂອງເຈົ້າໜ້າທີ່ ໃນນະຄອນຫຼວງ ໂຊລ ກະຊວງປ້ອງກັນປະເທດຂອງ ເກົາຫຼີໃຕ້ ໄດ້ກ່າວໃນຖະແຫຼງການສະ ບັບໜຶ່ງວ່າ ອົງປະກອບທຳອິດຂອງລະບົບຕໍ່ຕ້ານລູກສອນໄຟທີ່ຍິງມາໃນລະດັບສູງ ຫຼື THAAD ໄດ້ ຖືກສົ່ງໄປ ເກົາຫຼີໃຕ້ ໃນຕົ້ນເດືອນມີນາທີ່ຜ່ານມາ ໃນວັນພຸດມື້ນີ້, ກະຊວງປ້ອງກັນປະເທດຂອງ ເກົາຫຼີໃຕ້ ໄດ້ກ່າວວ່າ ອົງປະກອບອື່ນໆ ໄດ້ ຖືກເຄື່ອນຍ້າຍໄປຍັງບ່ອນຕິດຕັ້ງ, ເຊິ່ງເປັນສະໜາມກອລຟເກົ່າ ໃນເມືອງ Seongju ເກົາຫຼີໃຕ້ ແລະ ສະຫະລັດ ໄດ້ກ່າວວ່າ ຈຸດປະສົງຫຼັກຂອງລະບົບຕ້ານລູກສອນໄຟ THAAD ທີ່ມີຄວາມກ້າວໜ້ານີ້ ແມ່ນເພື່ອປ້ອງກັນຕໍ່ການໂຈມຕີດ້ວຍລູກສອນໄຟຈາກ ເກົາຫຼີເໜືອ ໃນຂະນະທີ່ ຈີນ ຄັດຄ້ານຕໍ່ການຕິດຕັ້ງລະບົບລູກສອນໄຟ THAAD ໂດຍເອີ້ນວ່າ ມັນ ເປັນໄພຂົ່ມຕໍ່ລະບົບຄວາມປອດໄພຂອງຕົນ, ພວກເຂົາເຈົ້າກໍໄດ້ກ່າວຕໍ່ຕ້ານ ການທົດ ລອງລູກສອນໄຟ ແລະລະເບີດນິວເຄລຍຂອງ ເກົາຫຼີເໜືອ ແລະໄດ້ສະໜັບສະໜູນໃນການມາດຕະການລົງໂທດຕໍ່ ພຽງຢາງ ຂອງອົງການສະຫະປະຊາຊາດ ເທື່ອຫລ້າສຸດ ໃນວັນທີ 16 ເມສາຜ່ານມານີ້ ເກົາຫຼີເໜືອ ໄດ້ທຳການທົດລອງລູກສອນ ໄຟທີ່ປະສົບຄວາມລົ້ມແຫຼວ ໂດຍບໍ່ປະຕິບັດຕາມຄຳເຕືອນທີ່ເພີ່ມຂຶ້ນຂອງ ສະຫະລັດ ວ່າ ມັນອາດມີຜົນທີ່ຕາມມາກ່ຽວ ກັບການກະທຳທີ່ເປັນການທ້າທາຍດັ່ງກ່າວ, ລວມທັງ ຄວາມເປັນໄປໄດ້ໃນການຕອບໂຕ້ທາງທະຫານ ນອກນັ້ນ ຍັງເຊື່ອກັນວ່າ ເກົາຫຼີເໜືອ ໄດ້ກະກຽມ ສຳລັບການທົດລອງລະເບີດນິວເຄລຍຄັ້ງທີ 6 ໃນວັນອັງຄານວານນີ້, ເກົາຫຼີເໜືອ ໄດ້ສະເຫຼີມສະລອງວັນກໍ່ຕັ້ງກອງ ທັບຄົບຮອບ 85 ປີ ດ້ວຍການ  ໃນເມືອງທ່າ Wonsan ທີ່ຕັ້ງຢູ່ໃນພາກຕາເວັນ ອອກຂອງປະເທດ, ອີງຕາມຄຳຖະແຫຼງຂອງກະຊວງການປ້ອງກັນປະເທດ ເກົາຫຼີໃຕ້